พระราชกฤษฎีกาจัดตั้งวิทยาลัยปิโตรเลียมและปิโตรเคมี จุฬาลงกรณ์มหาวิทยาลัย พ.ศ. 2531
พระราชกฤษฎีกา
พระราชกฤษฎีกา
จัดตั้งวิทยาลัยปิโตรเลียมและปิโตรเคมี
จุฬาลงกรณ์มหาวิทยาลัย
พ.ศ. ๒๕๓๑
 

ภูมิพลอดุลยเดช ป.ร.
ให้ไว้ ณ วันที่ ๑๗
กันยายน พ.ศ. ๒๕๓๑
เป็นปีที่ ๔๓
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรจัดตั้งวิทยาลัยปิโตรเลียมและปิโตรเคมีขึ้นในจุฬาลงกรณ์มหาวิทยาลัย

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๙ วรรคหนึ่ง
แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งวิทยาลัยปิโตรเลียมและปิโตรเคมี
จุฬาลงกรณ์มหาวิทยาลัย พ.ศ. ๒๕๓๑

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้จัดตั้งวิทยาลัยปิโตรเลียมและปิโตรเคมีขึ้นในจุฬาลงกรณ์มหาวิทยาลัย

มาตรา ๔
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
พลตรี ชาติชาย ชุณหะวัณ
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ในปัจจุบันอุตสาหกรรมเกี่ยวกับปิโตรเลียม
ปิโตรเคมี และพอลิเมอร์มีบทบาทสำคัญต่อเศรษฐกิจของประเทศเพิ่มขึ้นเป็นลำดับ
ดังนั้น เพื่อให้มีหน่วยงานวิชาการที่จะทำการศึกษาวิจัย ผลิตบุคลากรระดับสูง ให้คำแนะนำ
และร่วมดำเนินการกับหน่วยงานต่าง ๆ ของทั้งภาครัฐบาลและภาคเอกชนในการพัฒนาอุตสาหกรรมดังกล่าว
อันจะเป็นประโยชน์ต่อการพัฒนาเศรษฐกิจของประเทศโดยส่วนรวมในอนาคต
สมควรจัดตั้งวิทยาลัยปิโตรเลียมและปิโตรเคมีขึ้นในจุฬาลงกรณ์มหาวิทยาลัยเพื่อรับผิดชอบในภาระกิจดังกล่าว
และโดยที่มาตรา ๙ วรรคหนึ่ง แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๒๒
ได้บัญญัติให้การจัดตั้งวิทยาลัยต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้

















คุณากร/ผู้จัดทำ
๒๘ เมษายน ๒๕๕๔
วิชชุตา/ผู้ตรวจ
๑ มิถุนายน ๒๕๕๔


















































[๑] ราชกิจจานุเบกษา
เล่ม ๑๐๕/ตอนที่ ๑๕๔/ฉบับพิเศษ หน้า ๑/๒๑ กันยายน ๒๕๓๑